مرحومه حمیده برنا آصفی وفاتی مناسبتی بیلن
ا لـحـکـم لـلـه
مرحومه حمیده برنا آصفی وفاتی مناسبتی بیلن
قیغوداشلیک و تعزیت سوزلری
افغانستانده صحتِ روان مرکزی اساسچیسی مرحوم دوکتور محمد صادق برنا آصفی نینگ حیات شریگی، فاریاب ولایتی نینگ کوزگه کورینگن مدنیت سیور ضیالی خانملریدن بیری رحمتلی حمیده برنا آصفی، 9 جولای جمعه کونی لندن شهری نینگ بیر کسلخانه سیده حیاتدن کوز یومدی. اوشبو الملی حادثه مناسبتی بیلن اوزیم و جوزجانیلرعایله سی تامانیدن مرحومه نینگ اوغیل – قیزلری و برچه عایله اعضالریگه قیغوداشلیک بیلدیریب، تعزیت و تسلیت اظهار ایتگن حالده، مرحومه اوچون یره توچیدن کیچیریم و رحمت سوریمیز، یاتگن جایی جنتدن بولسین دیب دعا قیله میز.
بیز مرحوم دوکتور برنا و فامیلی بیلن اوزاق مدتلی دوستانه عایلوی مناسبتیمیز بار ایدی.
حمیده برنا آصفی بیر مهربان آنه صفتیده برچه امکانیتلرینی باله لر تربیه سی یولیده وقف ایتیب اولرنی کمالات درجه سیگه ییتکزدی. هردایم مرحوم دوکتور برنا خدمتیده بولیب اونگه بیر حقیقی حیات شریگی ایکن لیگینی عملده اثباتله دی. اوزاق مدتلی خسته لیک دوریده، اوییده بولسین یا که شفاخانه ده، هیچ قچان اونی یککه قالدیرمه دی. لندن شفاخانه سیده یاتگنیده هر قچان تیلفون آرقه لی دوکتورنینگ احوالینی سوره ماقچی بولگنیمده، البته خانم حمیده تیلفوننی کوترردی. 2006 ییل دوکتوربرنا نینگ جینی عزیزه خان توییگه اشتراک ایتیش اوچون رحمتلی دوستیم محمد امین اوچقون تکلیفیگه کوره استنبول شهریگه بارگنیمده، نیچه هفته گه چه مرحوم اوچقون نینگ مهمانی ایدیک. اوشنده مرحومه اوز تورمیش اورتاغیگه قنچه مهربان و جان کویر ایکنلیگینی کوریب قایل قالگن ایدیم.
استنبول شهریده دوستلرنی صورتگه توشیرگن ایدیم. اوشه لردن قوییده گی عکسنی ایسده لیک صفتیده تقدیم ایته من.
Short URL: https://www.turklar.com/turkic/?p=3577
azb_Arab ara_Arab azb_Arab azb_Arab azb_Arab azb_Arab azb_Arab azb_Arab zho_Hant